b'\n_START_ARTICLE_\nPavel Bratina\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v rojstnem kraju, ni\xc5\xbejo gimnazijo v Dobravljah, vi\xc5\xa1je razrede pa na Srednji verski \xc5\xa1oli v Vipavi, ter nadaljeval s \xc5\xa1tudijem bogoslovja v Ljubljani in bil 1970 posve\xc4\x8den v duhovnika. Leta 1969 je bil med soustanovitelji Revije 2000, od 1971 urednik rubrike Cerkev in dom v tedniku Dru\xc5\xbeina ter od 1971 \xc4\x8dlan uredni\xc5\xa1kega odbora revije Znamenja in sodelavec Cerkve v sedanjem svetu. V vse te publikacije je prispeval vrsto zapisov in razprav, ki obravnavajo pokoncilsko Cerkev na Slovenskem. Sodeloval je tudi pri pisanju, pripravi ali prevodu ve\xc4\x8d knjig.'